
PRAKATA 


K ajian tentang insan dari aspek etimologi dan perspektif 
Islam adalah kajian dua bidang yang berbeza tetapi 
berkaitan. Bidang pertama, fokus perbincangan lebih tertumpu 
kepada aspek etimologi, satu aspek yang memang terdapat 
perbincangan dalam bentuk artikal tetapi jarang-jarang dianalisa 
dan disusun sehingga ke peringkat sebuah buku. Bidang kedua 
pula fokus perbincangan tertumpu kepada aspek perspektif Islam 
iaitu bidang yang banyak sekali terdapat perbincangan, analisa, 
penulisan dan penerbitan artikal, makalah, buku dan lain-lain. 

Tujuan utama penulisan tajuk ini ialah untuk mengupas 
secara terperinci tentang Insan Dari Aspek Etimologi dan 
Perspektif Islam supaya dapat disambung analisa tajuk ini oleh 
penulis-penulis lain dan dapat dimanfaat oleh pembaca dan 
pencari maklumat tentang insan khususnya dari aspek etimologi. 

Buku ini dapatlah dianggap sebagai pembuka jalan kepada 
sesiapa yang mahu mengenali diri sendiri sebagai insan yang 
dilahirkan sebagai insan bukan sebagai makhluk lain, bukan 
malaikat dari satu sudut dan bukan jin atau hai wan dari sudut 
lain. Maklumat yang dipaparkan sama ada dalam aspek etimologi 
atau dalam aspek perspektif Islam, memang perlu diteliti secara 
mendalam kerana adalah maklumat yang berkisar tentang insan 
sebagai manusia yang perlu berada di dalam dunia insan itu 
sendiri, yang perlu berkembang maju dan mencapai 
kecemerlangan sebagai insan yang berusaha mencapai tahap 
insan kamil, dan tidak akan terkeluar dari daerah dan zon 
tersebut. 


• • • 

Harapan penulis supaya setiap langkah kita sebagai insan 
yang dicipta sebagai hamba Allah ini akan menuju ke hadapan 
dan memperbaiki diri supaya mencapai hasrat hakiki sebagai 
insan kamil. Bukan mudah untuk mencapai tahap itu tetapi 
bukanlah mustahil. Harapan penulis semoga buku ini akan 
memberi sumbangan ke arah itu selain sebagai tambahan kepada 
khazanah keilmuan bahasa dan agama. 

PENDAHULUAN 




K einginan untuk mengkaji istilah-istilah al-Quran yang 
menunjukkan kepada perjenisan dan tingkatan Insan 
Dari Aspek Etimologi dan Perspektif Islam, timbul hasil daripada 
perbincangan-perbincangan yang kerap berlaku antara penulis 
dengan beberapa orang mahaguru, cendiakawan dan pakar-pakar 
ilmuan mengenai ciri-ciri dan sifat-sifat yang perlu dalam usaha 
peningkatan diri ke arah menjadi insan yang sempurna, tentang 
ciri-ciri kemurnian ukhuwah Islamiah dan bentuk perpaduan di 
kalangan kita - muslimin muslimat - dan tentang kaedah dan 
cara-cara yang sepatutnya kita terapkan dalam diri untuk 
menghindarkan daripada sikap egoistik dan sikap aku lebih 
beriman daripada orang lain. 

Dengan ini dapatlah dirumuskan tujuan penulisan ini sebagai 
berikut : 

i. Memperkenal istilah-istilah al-Quran yang menunjukkan 
kepada peijenisan dan tingkatan insan, 

ii. Membicarakan tentang insan dalam satu bentuk rujukan 
khas, melalui kacamata etimologi; satu kajian yang terlalu 
sedikit disentuh sewaktu membicarakannya. Semoga 
menjadi garis panduan dalam menganalisa suatu dari 
aspek etimologi. 

iii. Mengharapkan agar penulis dan teman-teman muslimin- 
muslimat dapat menganalisis dan menilai diri masing- 
masing, setakat mana usaha dan pencapaian kita dalam 


peningkatan diri ke arah hubungan kita dengan Allah dan 
hubungan kita sesama manusia. 

iv. Dan paling penting ialah apakah kita sebagai insan, lebih 
mirip kepada ciri-ciri malaikat, sifat-sifat haiwan atau 
kekal sebagai insan yang sebenar-benar insan, atau 
apakah kita “insan” yang beijalan di atas muka bumi 
dengan j isimnya dan menjelajah ke langit dengan ruhnya? 

Untuk tujuan-tujuan tersebut, penulis bahagikan kajian ini 
kepada empat bab. Bab pertama akan membicarakan tentang 
insan sepintas lalu, kemudian diikuti dengan bab kedua yang 
membuat penganalisaan tentang dan dari 

aspek etimologi dan prinsip Islam, selepas itu dalam bab ketiga 
pula penganalisaan tentang OjI-aaII dan dan dalam 

bab akhir mengenai OjSjAdt dan juga 

daripada aspek etimologi dan perspektif Islam. 

Untuk tujuan ini, maka penulis cuba perkenalkan secara lebih 
luas analisis-analisis dalam kajian ini dari aspek etimologi iaitu 
pendekatan kajian mengikut perspektif bahasa. Ini diikuti dengan 
perbicaraan-perbicaraan tentang tajuk kajian ini mengikut 
perspektif Islam. 

Dalam usaha menyusun kajian ini, penulis berpegang 
sebahagian besar isinya kepada bentuk petikan, kecuali dalam 
beberapa topik-topik tertentu yang terpaksa disusun kembali oleh 
penulis mengikut keperluan kajian. 

Penulis merafak syukur ke hadrat Allah SWT kerana dapat 
menyediakan kajian ini, beristighfar dan memohon ampun, 
sekiranya terdapat kelemahan-kelemahan atau kesilapan- 
kesilapan dalam penyediaannya. 

Penulis juga merakamkan jutaan terima kasih kepada 
mahaguru-mahaguru, para cendiakawan dan pakar-pakar ilmuan 
serta kawan-kawan yang telah ikut serta memberi sumbangan 

kepada kajian ini fikrah dan nasihat; juga kepada Kolej Universiti 
Islam Malaysia (KUIM) khususnya Unit Penerbitan KUIM, yang 
sudi menerbitkan buku ini. Jazakumullah. 

Sekian. 

Ismail Abdullah Siputeh 

